*****

ΚΑΝΟΝΙΣΜΟΣ (ΕΟΚ) αριθ. 1586/89 ΤΗΣ ΕΠΙΤΡΟΠΗΣ

της 7ης Ιουνίου 1989

για κατάταξη εμπορευμάτων στη συνδυασμένη ονοματολογία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και για το κοινό δασμολόγιο (1), όπως τροποποιήθηκε τελευταία από τον κανονισμό (ΕΟΚ) αριθ. 1495/89 (2), και ιδίως το άρθρο 9,

Εκτιμώντας:

ότι, για να εξασφαλιστεί η ομοιόμορφη εφαρμογή της συνδυασμένης ονοματολογίας που επισυνάπτεται στον κανονισμό (ΕΟΚ) αριθ. 2658/87, πρέπει να αποφασιστούν χωρίς καθυστέρηση οι διατάξεις για την κατάταξη των εμπορευμάτων που αναφέρονται στο παράρτημα του παρόντος κανονισμού·

ότι ο κανονισμός (ΕΟΚ) αριθ. 2658/88 έχει καθορίσει τους γενικούς κανόνες για την ερμηνεία της συνδυασμένης ονοματολογίας · ότι αυτοί οι κανόνες εφαρμόζονται επίσης σε κάθε άλλη ονοματολογία που την περιλαμβάνει, έστω και εν μέρει ή με την προσθήκη ενδεχομένως υποδιαιρέσεων η οποία έχει συνταχθεί από ειδικούς κοινοτικούς νομοθετικούς κανόνες ενόψει της εφαρμογής δασμολογικών ή άλλων μέτρων στο πλαίσιο των εμπορικών ανταλλαγών ·

ότι, κατ' εφαρμογή των εν λόγω γενικών κανόνων, τα εμπορεύματα που περιγράφονται στη στήλη 1 του πίνακα του παραρτήματος του παρόντος κανονισμού πρέπει να καταταγούν στους αντίστοιχους κωδικούς που σημειώνονται στη στήλη 2 βάσει των διατάξεων της στήλης 3·

ότι τα μέτρα τα οποία προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα εμπορεύματα που περιγράφονται στη στήλη 1 του προσαρτημένου πίνακα κατατάσσονται στη συνδυασμένη ονοματολογία στους αντίστοιχους κωδικούς που σημειώνονται στη στήλη 2 του εν λόγω πίνακα.

Άρθρο 2

Ο παρών κανονισμός αρχίζει να ισχύει την 21η ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 7 Ιουνίου 1989.

Για την Επιτροπή

Christiane SCRIVENER

Μέλος της Επιτροπής

(1) ΕΕ αριθ. L 256 της 7. 9. 1987, σ. 1.

(2) ΕΕ αριθ. L 148 της 1. 6. 1989, σ. 1.

ΠΑΡΑΡΤΗΜΑ

1.2.3 // // // // Περιγραφή εμπορευμάτων

// Κατάταξη

κωδικός ΣΟ // Αιτιολογία

// // // // (1)

// (2) // (3)

// // // // 1. Τεμάχια από ξυλοκάρβουνα εμποτισμένα με υδρογονάνθακα (κηρώδη), με περιεκτικότητα σε υδρογονάθρακα της τάξης του 25 % κατά βάρος του συνόλου και

2. Πλίνθοι από ξυλοκάρβουνα συσσωματωμένα με συνδετική ουσία, οι οποίοι περιέχουν νιτρικό νάτριο

Τα εμπορεύματα αυτά χρησιμοποιούνται ως καύσιμα στις ψησταριές και είναι συσκευασμένα σε σάκους των 2 έως 10 κιλών // 3606 90 90 // Η κατάταξη καθορίζεται από τις διατάξεις των γενικών κανόνων 1 και 6 για την ερμηνεία της συνδυασμένης ονοματολογίας, από τη σημείωση 2α του κεφαλαίου 36 καθώς και από το κείμενο των κωδικών ΣΟ 3606 και 3606 90 90.

Επειδή πρόκειται για παρασκευασμένα καύσιμα σε στερεή κατάσταση, τα προϊόντα αυτά δεν μπορούν να καταταχθούν στον κωδικό ΣΟ 4402 (βλέπε επίσης τις επεξηγηματικές σημειώσεις του εναρμονισμένου συστήματος, κωδικός 3606, υπότιτλος ΙΙ στοιχείο Γ) // // //